החברה מחזיקה בפרויקט בשלבי פיתוח מתקדמים בפנסילבניה ארה"ב, בהיקף של כ 200 מגה וואט, אשר צפוי להשלמת הליך הוצאת האישורים הנדרשים להקמתו בקרוב.
יכולותיה המוכחות של קבוצת דוראל בהנעת תהליכים רגולטוריים וסטטוטוריים במסגרת ייזום פרויקטים בתחום האנרגיה המתחדשת ככלל, מקנה לקבוצת דוראל יתרון רב בייזום יעיל ומהיר של הפרויקטים.
בשנים האחרונות, הרוח הינה משאב האנרגיה המתחדשת הנפוץ בעולם ומדינות רבות בעולם מייצרות חשמל נקי באמצעות מתקני רוח בהיקפים נרחבים.
מתקני ייצור חשמל באמצעות אנרגיית הרוח מהווים משאב אנרגיה מתחדשת משלים לאנרגיה הסולארית ובמקומות בהם מנשבות רוחות חזקות, הינם היעילים ביותר בין מתקני האנרגיה המתחדשת.
החברה פועלת בתחום ייצור החשמל מטורבינות בינוניות, במסגרת הסדרת רשות החשמל בנושא, והקימה פרויקט ראשון בשיתוף פעולה עם קיבוץ מעלה גלבוע ועם חברת Northern Power אשר הינה יצרן הטורבינות הבינוניות הוותיק והמנוסה ביותר בשוק העולמי.